text: Óli Mittún og hinir í Sävehof eru undir trýsti, nú Kristianstad er ein sigur frá at tryggja sær svenska meistaraheitið.
text: #000002
text: Triðja finalan í stríðnum millum Sävehof og Kristianstad um svenska meistaraheitið varð leikt í kvøld.
text: #000003
text: Spælt verður best av fimm, og undan dystinum høvdu liðini vunnu hvør sína finalu. Men í kvøld var tað Kristianstad sum vann eftir longda leiktíð, og sostatt er nú trýst á Óla Mittún, Elias Ellefsen á Skipagøtu og hinum í Sävehof.
text: #000004
text: Kristianstad var á odda við tveimum málum tá farið varð til hálvleik, men tá 60 minuttir vóru leiktir stóð á jøvnum 28-28. Í longdu leiktíðini var tað Kristianstad sum dróg longra stráðið, og kann við sigri í fjórðu finaluni tryggja sær meistaraheitið.
text: #000005
text: Sävehof spældi í kvøld uttan Elias Ellefsen á Skipagøtu. Hann mátti av vølli eftir ein stoyt í høvdið í einari takling í aðru finaluni mánadagin.
text: #000006
text: Leygardagin verður fjórða og møguliga seinasta FM-finalan. Tá verður leikt á heimavøllinum hjá Sävehof í Partille uttan fyri Göteborg.
text: #000007
text: Hørður móti Gilla í donsku steypakappingini
text: #000012
text: Hevur skorað yvir helmingin av sínum málum móti EB/Streymi
text: #000014
text: U19: Tjúgu spælarar úr átta ymiskum feløgum úttiknir
text: #000015
text: Elias toppskjútti í Champions League-sigri
text: #000016